als_Latn dik_Latn sag_Latn
Zbulohet shkelje në fushën e akcizës së pijeve alkoolike të subjektit “Luani ” shpk
Strukturat e Departamentit të Akcizës në Drejtorinë e Përgjithshme të Doganave, në bashkëpunim me Degën e Doganës Berat, gjatë kontrollit të ushtruar në magazinën fiskale të subjektit “Luani” shpk gjetën mangut 7447 litra verë si dhe pulla fiskale vere të barasvlefshme me 54.448 litra verë.
Gjithashtu u gjetën mangut ndër të tjera edhe 2540 litra pije alkoolike si dhe pulla fiskale të pijeve alkoolike mangut të barasvlefshme me 2489 litra pije alkoolike.
Kjo sasi vere dhe pije alkoolike rezulton të jetë hedhur për konsum në mënyrë të paligjshme duke shmangur detyrimin e akcizës në shumën 3.194.236 lekë.
Për këtë shkelje të konstatuar që klasifikohet “kundërvajtje administrative” subjekti “Luani” shpk u penalizua me gjobë në shumën 9.782.706 lekë. Në total detyrim akcizë i munguar dhe penalitete në shumën 12.976.942 lekë.
Drejtoria e Përgjithshme e Doganave i bën thirrje subjekteve të akcizës të respektojnë me rigorozitet dispozitat e Ligjit 61/2012 “Për Akcizat në Republikën e Shqipërisë” si dhe aktet e tjera ligjore e nënligjore që rregullojnë këtë veprimtari.
als_Latn als_Latn als_Latn als_Latn als_Latn als_Latn